ดาวโจนส์ดิ่งหนัก
ตลาดหุ้นสหรัฐดิ่งลงอย่างหนัก หลังบริษัทจัดอันดับความน่าเชื่อถือเตือนสหรัฐอาจถูกลดอันดับเครดิต ขณะที่น้ำมันไนเม็กซ์ร่วงเกือบ 3 ดอลล่าร์
19 เม.ย. 2554

ตลาดหุ้นสหรัฐดิ่งลงอย่างหนัก หลังบริษัทจัดอันดับความน่าเชื่อถือเตือนสหรัฐอาจถูกลดอันดับเครดิต ขณะที่น้ำมันไนเม็กซ์ร่วงเกือบ 3 ดอลล่าร์ 
ปิดการซื้อขายตลาดหุ้นสหรัฐ นักลงทุนแห่เทขายหุ้นอย่างหวั่นวิตกตลอดการซื้อขาย หลังจากที่ เอสแอนด์พี ประกาศลดอันดับความน่าเชื่อถือของสหรัฐลงจาก “มีเสถียรภาพ” เป็น “ติดลบ” เป็นครั้งแรก เนื่องจากวิตกกังวลว่า รัฐบาลพรรคเดโมแครตและรีพับลิกันจะไม่สามารถร่วมมือกันแก้ไขวิกฤติหนี้สาธารณะของประเทศที่พุ่งขึ้นต่อเนื่องได้ 
ด้านราคาน้ำมันดิบตลาดไนเม็กซ์ ลดลง 2.54 ดอลลาร์สหรัฐ ไปปิดที่ 107.12 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ดิ่งลง 140.24 จุด ไปปิดที่ 12,201.59 จุด แนสแดค ปิดที่ 2,735.38 จุด ลดลง 29.27 จุด และซีเอซี-40 ของฝรั่งเศส ปิดที่ 1,305.14 จุด ลดลง 14.54 จุด.